CELEX: 62017TB0242
Language: sk
Date: 2018-09-19 00:00:00
Title: Vec T-242/17: Uznesenie Všeobecného súdu z 19. septembra 2018 – SC/Eulex Kosovo („Žaloba o neplatnosť a o náhradu škody — Arbitrážna doložka — Spoločná zahraničná a bezpečnostná politika — Zamestnanci medzinárodných zastúpení Únie — Po sebe nasledujúce zmluvy o zamestnaní na dobu určitú — Interné výberové konanie — Nestrannosť výberovej komisie — Neobnovenie zmluvy na dobu určitú — Čiastočná zmena kvalifikácie žaloby — Zmluvná zodpovednosť — Mimozmluvná zodpovednosť — Majetková a nemajetková ujma — Žaloba, ktorá je čiastočne zjavne neprípustná a čiastočne zjavne bez právneho základu“)

26.11.2018   
            
            
               SK
            
            
               Úradný vestník Európskej únie
            
            
               C 427/67
            
         
      Uznesenie Všeobecného súdu z 19. septembra 2018 – SC/Eulex Kosovo
      (Vec T-242/17) (1)
      
      („Žaloba o neplatnosť a o náhradu škody - Arbitrážna doložka - Spoločná zahraničná a bezpečnostná politika - Zamestnanci medzinárodných zastúpení Únie - Po sebe nasledujúce zmluvy o zamestnaní na dobu určitú - Interné výberové konanie - Nestrannosť výberovej komisie - Neobnovenie zmluvy na dobu určitú - Čiastočná zmena kvalifikácie žaloby - Zmluvná zodpovednosť - Mimozmluvná zodpovednosť - Majetková a nemajetková ujma - Žaloba, ktorá je čiastočne zjavne neprípustná a čiastočne zjavne bez právneho základu“)
      (2018/C 427/89)
      Jazyk konania: angličtina
      
         Účastníci konania
      
      
         Žalobca: SC (v zastúpení: L. Moro a A. Kunst, advokáti)
      
         Žalovaný: Eulex Kosovo (v zastúpení: E. Raoult, advokát)
      
         Predmet veci
      
      Návrh podľa článku 263 ZFEÚ na zrušenie rozhodnutia o zamietnutí prihlášky žalobcu v internom výberovom konaní organizovanom zo strany Eulex Kosovo v roku 2016 na miesto prokurátora (výberové konanie EK30077) a rozhodnutia tejto misie neobnoviť pracovnú zmluvu žalobcu na dobu určitú, ako aj v druhom rade návrh podľa článku 268 ZFEÚ na náhradu majetkovej a nemajetkovej ujmy, ktorá bola údajne spôsobená žalobcovi v dôsledku toho, že Eulex Kosovo porušil svoje mimozmluvné povinnosti, a v treťom rade návrh podľa článku 272 ZFEÚ na uloženie povinnosti Eulex Kosovo nahradiť škodu za porušenie zmluvných povinností
      
         Výrok
      
      
                  1.
               
               
                  Žaloba sa zamieta.
               
            
                  2.
               
               
                  SC je povinný nahradiť trovy konania.
               
            
         (1)  Ú. v. EÚ C 231, 17.7.2017.